ПРОТОКОЛ № 06
от заседание на Комисия по дисциплинарните производства
на Висшия съдебен съвет,
проведено на 11 февруари  2014 г.

Днес, 11 февруари 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

ПРЕДСЕДАТЕЛ:    ВАСИЛ ПЕТРОВ
ЧЛЕНОВЕ:    МИХАИЛ КОЖАРЕВ
								ГАЛЯ ГЕОРГИЕВА	
                                                                           МИЛКА ИТОВА
                                                                           ЮЛИЯ КОВАЧЕВА
                                                                           СВЕТЛА ПЕТКОВА

Отсъства: Ясен Тодоров.

От администрацията на ВСС: Деница Захариева и Мартин Величков  – експертни сътрудници на Комисия по дисциплинарните производства.

Заседанието протече при следния дневен ред:

1. Заповед на Константин Тачев – окръжен прокурор на Окръжна прокуратура – гр. Стара Загора, с която, на основание чл. 327 от ЗСВ, е обърнато внимание на Иван Колев Гаргов – следовател в Окръжен следствен отдел в Окръжна прокуратура - гр. Стара Загора.

2. Проект на обхват и структура на обобщения годишен доклад на ВСС за 2013 г.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

3. Предложение от Инспектората към ВСС за образуване на дисциплинарно производство и налагане на дисциплинарно наказание на Иван Цветозаров Иванов – съдия в Районен съд гр. Козлодуй.

По дневния ред

1.ОТНОСНО: Заповед на Константин Тачев – окръжен прокурор на Окръжна прокуратура – гр. Стара Загора, с която, на основание чл. 327 от ЗСВ, е обърнато внимание на Иван Колев Гаргов – следовател в Окръжен следствен отдел в Окръжна прокуратура - гр. Стара Загора.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет да приеме за сведение заповед ОП № 11 - 2014/22.01.2014 г. на Константин Тачев – окръжен прокурор на Окръжна прокуратура – гр. Стара Загора, с която, на основание чл. 327 от ЗСВ, е обърнато внимание на Иван Колев Гаргов – следовател в Окръжен следствен отдел в Окръжна прокуратура – гр. Стара Загора и същата да се приложи към кадровото досие на магистрата.
1.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
1.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

2.ОТНОСНО: Проект на обхват и структура на обобщения годишен доклад на ВСС за 2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Одобрява проекта на обхват и структура на обобщения годишен доклад на ВСС за 2013 г. със следните предложения:
- В Раздел ІІ - „Структура”, т. 1 - „Дейности на ВСС – отчет, анализ, изводи” , буква „В” - „Дисциплинарна дейност”, подточка „а” да се чете „Уеднаквяване на дисциплинарната практика”;
	- При изготвяне на обобщения годишен доклад на ВСС за 2013 г., в Раздел ІІ - „Структура”, т. 1 - „Дейности на ВСС – отчет, анализ, изводи” , буква „В” - „Дисциплинарна дейност”, подточка „а”, освен отчитаните до момента дейности за уеднаквяване на дисциплинарната практика на ВСС, да се включи създаването на Работна група за изработване на единни критерии (правила) при налагането на дисциплинарни наказания на магистрати;
	- в Раздел ІІ - „Структура”, т. 1 - „Дейности на ВСС – отчет, анализ, изводи” , буква „В” - „Приоритети и препоръки за работата през 2014 г.” да се включи изработването и приемането от ВСС на единни критерии (правила) при налагането на дисциплинарни наказания на магистрати.
2.2. Решението на Комисията да се изпрати на Комисията по правни въпроси.

3.ОТНОСНО: Предложение от Инспектората към ВСС за образуване на дисциплинарно производство и налагане на дисциплинарно наказание на Иван Цветозаров Иванов – съдия в Районен съд гр. Козлодуй.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	3.1. Предлага на Висшия съдебен съвет, съгласно предложението от Инспектората към ВСС, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание на Иван Цветозаров Иванов – съдия в Районен съд гр. Козлодуй.

11.02.2014 г.			                  
							 ПРЕДСЕДАТЕЛ: /П/
             
                                                                                        ВАСИЛ ПЕТРОВ